
	COMISIA PENTRU ADMINISTRAŢIE PUBLICĂ ŞI
AMENAJAREA TERITORIULUI 


	Bucureşti,
	14.10.2015

	Nr.
	4c-6/211





Către,
BIROUL PERMANENT AL 
CAMEREI DEPUTAŢILOR


Vă înaintăm, alăturat, raportul suplimentar II asupra propunerii legislative privind transmiterea unui teren din domeniul public al statului și din administrarea Agenției Domeniilor Statului în domeniul public al comunei Manasia, județul Ialomița, și în administrarea Consiliului Local al Comunei Manasia, județul Ialomița, în vederea extinderii cimitirului situat în satul Manasia, retrimisă comisiei sesizate în fond în vederea reexaminării şi depunerii unui nou raport, cu adresa nr. Pl.x 582/2013 din 13 mai 2015.
PREŞEDINTE,

VICTOR - PAUL DOBRE
Comisia pentru administraţie publică şi amenajarea teritoriului 

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro
COMISIA PENTRU ADMINISTRAŢIE PUBLICĂ ŞI AMENAJAREA TERITORIULUI 
	Bucureşti,
	14.10.2015

	Nr.
	4c-6/211


R A P O R T    S U P L I M E N T A R    II
asupra propunerii legislative privind transmiterea unui teren din domeniul public al statului și din administrarea Agenției Domeniilor Statului în domeniul public al comunei Manasia, județul Ialomița, și în administrarea Consiliului Local al Comunei Manasia, județul Ialomița, în vederea extinderii cimitirului situat în satul Manasia


În şedinţa Plenului Camerei Deputaţilor din ziua de miercuri, 13 mai 2015, în temeiul art.104 alin.(3) din Regulamentul Camerei Deputaţilor, republicat, s-a hotărât retrimiterea propunerii legislative privind transmiterea unui teren din domeniul public al statului și din administrarea Agenției Domeniilor Statului în domeniul public al comunei Manasia, județul Ialomița, și în administrarea Consiliului Local al Comunei Manasia, județul Ialomița, în vederea extinderii cimitirului situat în satul Manasia (Pl.x582/2013/2015), Comisiei pentru administraţie publică și amenajarea teritoriului în vederea reexaminării şi depunerii unui nou raport, înregistrată cu nr.4c-6/211 din 13 mai 2015.


Pentru această propunere legislativă s-a întocmit raportul nr.4c-6/580 din 11.02.2014 prin care s-a propus respingerea propunerii legislative și a amendamentelor înregistrate și raportul suplimentar nr. 4c-6/175 din 01.10.2014 prin care s-a propus menținerea raportului de respingere a propunerii legislative și a amendamentelor înregistrate.

La întocmirea prezentului raport suplimentar II Comisia a avut în vedere:

· avizul favorabil al Consiliului Legislativ (nr.759/22.07.2013)
· avizul favorabil cu amendamente al Comisiei pentru agricultură, silvicultură, industrie alimentară și servicii specifice 

     (nr.4c-4/35/06.02.2014)

· avizul negativ al Comisiei juridice, de disciplină și imunități (nr.4c-11/1564/12.02.2014)

· punctul de vedere negativ al Guvernului (nr.2102/08.11.2013)
Propunerea legislativă a fost respinsă de Senat în şedinţa din 9 decembrie 2013, în calitate de primă Cameră sesizată.

Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 


Propunerea legislativă are ca obiect de reglementare transmiterea unui teren cu suprafaţa de 22.854 m2 din domeniul public al statului şi din administrarea Agenţiei Domeniilor Statului în domeniul public al comunei Manasia, judeţul lalomiţa, şi în administrarea Consiliului Local al Comunei Manasia, în vederea extinderii cimitirului situat în satul Manasia.


Potrivit prevederilor art.61 din Regulamentul Camerei Deputaţilor, republicat, comisia a examinat propunerea legislativă în şedinţa din 13 octombrie 2015.
La lucrările comisiei au fost prezenţi 20 deputaţi, din totalul de 22 membri ai comisiei.
La dezbateri a participat, în conformitate cu prevederile art. 55 din Regulamentul Camerei Deputaţilor, republicat,  doamna Sirma Caraman - secretar de stat în cadrul Ministerului Dezvoltării Regionale și Administrației Publice.

În urma examinării intervenţiei legislative şi a opiniilor exprimate de către membrii Comisiei, s-a hotărât cu majoritate de voturi (1 vot împotrivă și 1 abținere), menținerea raportului suplimentar de respingere a propunerii legislative și a amendamentelor înregistrate din următoarele considerente: procedura privind trecerea unui bun din domeniul public al statului în domeniul public al unei unități administrativ-teritoriale este reglementată în art.9 alin.(1) din Legea nr.213/1998 privind bunurile proprietate publică, cu modificările ulterioare, potrivit căruia ”trecerea unui bun din domeniul public al statului în domeniul public al unei unități administrativ-teritoriale se face la cererea consiliului județean, respectiv al Consiliului General al Municipiului București sau a consiliului local, după caz, prin hotărâre a Guvernului.” Astfel, în raport cu obiectul de reglementare al acestei propuneri legislative, apreciem că este necesară inițierea unui proiect de hotărâre a Guvernului care să fie însoțit de hotărârea consiliului local, de acordul Agenției Domeniilor Statului cu privire la acest transfer, în condițiile în care imobilul în cauză nu face parte din categoria imobilelor cu regim stabilit prin lege. În ceea ce privește anexa la propunerea legislativă, considerăm că aceasta ar fi trebuit să fie întocmită în conformitate cu prevederile Ordinului ministrului finanțelor publice nr.1718/2011 pentru aprobarea Precizărilor privind întocmirea și actualizarea inventarului centralizat al bunurilor din domeniul public al statului. Astfel, anexa ar fi trebuit să cuprindă administratorii bunurilor respective și codul unic de identificare al acestora (CUI), numărul de identificare MFP al bunului, codul de clasificație și elementele-cadru de descriere tehnică. Derogarea de la art.10 alin.(2) din Legea nr.213/1998, menționată la art.1 din inițiativa legislativă, este eronată întrucât acesta se referă la cazul trecerii bunurilor din domeniul public în domeniul privat, și nu la trecerea bunurilor din domeniul public al statului în domeniul public al unei unități administrativ-teritoriale. În acest caz sunt aplicabile prevederile alin.(1) al art.9 din Legea nr.213/1998.      
 Amendamentele respinse sunt prezentate în Anexa la prezentul raport suplimentar II.


 În raport cu obiectul şi conţinutul reglementării, propunerea legislativă face parte din categoria legilor organice.

	PREŞEDINTE,
	                                 SECRETAR,

	VICTOR - PAUL DOBRE
	CONSTANTIN AVRAM


Șef serviciu, Sofia Chelaru











Consilier, Roxana Feraru
ANEXA

AMENDAMENTE RESPINSE
În urma dezbaterilor, membrii comisiei au respins următoarele amendamente:

	Nr.

crt.
	Text propunere legislativă
	Text amendament propus

(autorul amendamentului)

 
	Motivarea amendamentului
	Camera Decizională

	0
	1
	2
	3
	4

	1. 
	Titlu lege:

L E G E

privind transmiterea unui teren din domeniul public al statului şi din administrarea Agenţiei Domeniilor Statului în domeniul public al comunei Manasia, judeţul Ialomiţa, şi în administrarea Consiliului Local al Comunei Manasia, judeţul Ialomiţa, în vederea extinderii cimitirului situat în satul Manaisa  


	Titlu lege:

L E G E

privind transmiterea unui teren din domeniul public al statului şi din administrarea Agenţiei Domeniilor Statului în domeniul public al comunei Manasia, judeţul Ialomiţa, şi în administrarea Consiliului Local al Comunei Manasia, în vederea extinderii cimitirului situat în satul Manasia  

(Autor: Comisia pentru agricultură, silvicultură, industrie alimentară și servicii specifice)
	a) argumente pentru susținere
Tehnică legislativă

b) argumente pentru respingere

În raport cu obiectul de reglementare al propunerii legislative, este necesară inițierea unui proiect de hotărâre a Guvernului.
	Camera Deputaților

	2. 
	         Art. 1. – Prin derogare de la prevederile art.10 alin.(2) din Legea nr.213/1998 privind proprietatea publică şi regimul juridic al acesteia, cu modificările ulterioare, se aprobă transmiterea unui teren situat în comuna Manasia, judeţul Ialomiţa, având datele de identificare prevăzute în anexa care face parte integrantă în prezenta lege, din domeniul public al statului şi din administrarea Agenţiei Domeniilor Statului în domeniul public al comunei Manasia şi în administrarea Consiliului Local al Comunei Manasia, în vederea extinderii cimitirului situat în satul Manasia, comuna Manasia, judeţul Ialomiţa.
	        Art. 1. – Prin derogare de la prevederile art.9 alin.(1) din Legea nr.213/1998 privind bunurile proprietate publică, cu modificările şi completările ulterioare, se aprobă transmiterea unui teren în suprafaţă de 5.729 metri pătrați situat în comuna Manasia, judeţul Ialomiţa, având datele de identificare prevăzute în anexa care face parte integrantă în prezenta lege, din domeniul public al statului şi din administrarea Agenţiei Domeniilor Statului în domeniul public al comunei Manasia şi în administrarea Consiliului Local al Comunei Manasia, în vederea extinderii cimitirului situat în satul Manasia, comuna Manasia, judeţul Ialomiţa.

(Autor: Comisia pentru agricultură, silvicultură, industrie alimentară și servicii specifice)

	a) argumente pentru susținere

Tehnică legislativă

b) argumente pentru respingere

În raport cu obiectul de reglementare al propunerii legislative, este necesară inițierea unui proiect de hotărâre a Guvernului.
	Camera Deputaților

	3. 
	Art. 2. – Schimbarea destinaţiei terenului prevăzut la art. 1 este interzisă şi se sancţionează potrivit legii. 


	Nemodificat


	
	Camera Deputaților

	4. 
	Art. 3. – Predare-preluarea terenului prevăzut la art. 1 se face pe bază de protocol încheiat între părţile interesate, în termen de 30 de zile de la data intrării în vigoare a prezentei legi. 


	Nemodificat


	
	Camera Deputaților

	5. 
	Art. 4. – Ministerul Agriculturii şi Dezvoltării Rurale îşi va actualiza în mod corespunzător datele din evidenţa cantitativ valorică şi, împreună cu Ministerul Finanţelor Publice, va opera modificarea anexei la Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare, în termen de 30 de zile de la intrarea în vigoare a prezentei legi.   


	           Art. 4. – Ministerul Agriculturii şi Dezvoltării Rurale îşi va actualiza în mod corespunzător datele din evidenţa cantitativ valorică şi, împreună cu Ministerul Finanţelor Publice, va opera modificarea anexei la Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare, în termen de 30 de zile de la data intrării în vigoare a prezentei legi.  

(Autor: Comisia pentru agricultură, silvicultură, industrie alimentară și servicii specifice)


	a) argumente pentru susținere

Tehnică legislativă

b) argumente pentru respingere

În raport cu obiectul de reglementare al propunerii legislative, este necesară inițierea unui proiect de hotărâre a Guvernului.
	Camera Deputaților


                                                                                                          ANEXA
(la propunerea legislativă)
DATELE  DE  IDENTIFICARE

a terenului ce se transmite din domeniul public al statului şi din administrarea Agenţiei Domeniilor Statului în domeniul public al comunei Manasia, judeţul Ialomiţa, şi  în administrarea Consiliului Local al Comunei Manasia

	Locul unde este situat terenul  
	Persoana juridică de la care se transmite terenul

	Persoana juridică la care se transmite terenul

	Datele de identificare a bunurilor care se transmit

	Suprafe-ţele care se transmit  

	Poziţia din inventarul bunurilor aparţinând domeniului public al statului


	Comuna Manasia, judeţul Ialomiţa
	Domeniul public al statului şi administrarea Agenţiei Domeniilor Statului

	Domeniul public al comunei Manasia, judeţul Ialomiţa şi  în administrarea Consiliului Local al Comunei Manasia

	1. Teren cu categoria de folosinţă arabil situat în tarlaua 103/1, parcela 686.

2. Teren cu categoria de folosinţă arabil situat în tarlaua 103/2, parcela 685/2
3. Teren cu categoria de folosință drum situat în parcela 681.

4. Teren cu categoria de folosință drum situat în parcela 685/1.

	22.854 m2
din care:

5.729 m2 

14.406 m2
1.807 m2
912 m2
	

	
	Locul unde este situat terenul  
Persoana juridică de la care se transmite terenul

Persoana juridică la care se transmite terenul

Datele de identificare a bunurilor care se transmit

Suprafe-ţele care se transmit  

Poziţia din inventarul bunurilor aparţinând domeniului public al statului

Comuna Manasia, judeţul Ialomiţa
Domeniul public al statului şi administrarea Agenţiei Domeniilor Statului

Domeniul public al comunei Manasia, judeţul Ialomiţa şi  în administrarea Consiliului Local al Comunei Manasia

 Teren cu categoria de folosinţă arabil situat în tarlaua 103/1, parcela 686.

5.729 m2 

